Period: Old Babylonian
Genre: Literary
Transliteration:
<SURFACE>
...
pa...
ur-saŋ...
suh₁₀-bi...
ur-saŋ {d}pa-bil-saŋ
gu₂-za suh₁₀-bi ši-du₈
ur-saŋ {d}nin-ŋir₂-su
gu₂-za suh₁₀-bi ši-du₈
nam-lugal-zu pa ši-im-me
nam-lugal-zu
an-na mu-un-ŋal₂
ki-a mu-un-ŋal₂
{d}en-ki-da barag kug-ga
za-e ša-mu-un-de₃-tuš-en
ur-saŋ kur gul-gul
iri{ki} lah₄
ki-bal-še₃ bi₂-du₇-du₇
ur-saŋ {d}nin-urta
kur gul-gul iri lah₄
ur-saŋ {d}pa-bil-saŋ
kur gul-gul iri lah₄
ur-saŋ {d}nin-ŋir₂-su
kur gul-gul iri lah₄
ki-bal-še₃ bi₂-du₇-du₇
lugal ud an-ta ra-ra
en gaba-ri nu-tuku-me-en
ur-saŋ iri-za bad₃ gal-bi-me-en
mu mah-zu he₂-pad₃-de₃
...
mu...he₂-pad₃-de₃
dur₃{ur₃}zu
ud inim...
{ŋiš}kiri₆ {ŋiš}meš₃-e ba-dab₅-be₂-eš
{d}šakkan₂ lugal anše-ke₄
ŋiri₃-za im-mi-in-sig₉
ur-saŋ ni₂-zu
kur-ra ša-mu-un-ri
nam-mah-zu kur-kur-re bi₂-dul
ur-saŋ {d}nin-urta
ni₂-zu kur-ra ša-mu-ri
ur-saŋ {d}pa-bil-saŋ
ni₂-zu kur-ra ša-mu-ri
ur-saŋ {d}nin-ŋir₂-su
ni₂-zu kur-ra ša-mu-ri
nam-mah-zu kur-kur-re bi₂-dul
dur₃{ur₃}zu
ud inim dug₄-dug₄-ga
{ŋiš}kiri₆ {ŋiš}meš₃-e ba-dab₅-be₂-eš
{d}šakkan₂ lugal anše-ke₄
ŋiri₃-za im-mi-in-sig₉
barag nibru{ki}ka dur₂ bi₂-in-ŋar
a-a {d}en-lil₂-da
za-e ša-mu-un-da-tuš-en
dumu ur-saŋ
a-a {d}en-lil₂-la₂-me-en
e₂-kur-ra bi₂-in-gub-be₂-en
barag ki lagaš{ki}ka
dur₂ bi₂-in-ŋar
kug ama {d}nanše dug₄-ga-na-ab
{d}utu-gin₇
a₂ bad hu-mu-ri-in-tum₂
ki-gub hu-mu-ra-an-pad₃-de₃
si-muš₂-zu-a ni₂ nu-un-te
a₂-ur₂-za gu₂-da he₂-em-mi-la₂
nin-ŋu₁₀ lu₂ me dug₃-dug₃-ga-ke₄
unu₂ šuba
gu₂...
...
...kal-kal-a-am₃
{d}nin-ŋir₂-su...
inim-ma-ni mah-am₃
{d}utu kalam-ma-kam
sa₂ gal pad₃-da e₂-ama{d}lamma
ur-saŋ e₂ <unk> a
kur-kur-ra iri{ki}bi ki me₃-ka
za-ra e₂ šum₂-mu e₂-ama{d}lamma
{d}nin-urta e₂ <unk> a
{d}pa-bil-saŋ e₂ <unk> a
{d}nin-ŋir₂-su e₂ <unk> a
kur-kur-ra iri-bi ki me₃-ka
za-ra e₂ šum₂-mu e₂-ama{d}lamma
tir su₃-ra₂-su₃-ra₂
gaba-bi bur₂-bur₂-ra
lugal-da la₂-a-bi
am₃-da-ŋal₂-la na-nam e₂-ama{d}lamma
tir ma₂-su su₃-ra₂
kur-ra kar-ra
uš mu-da-la₂-a-na
lu₂-bi e₂ a-a-na
uš-e mi-ni-in-ku₅-re
e₂-ama{d}lamma
lu₂-kur₂-ra a-a-na
uš mu-da-an-la₂-a-na
lu₂-bi e₂ a-a-na
uš-e mi-ni-in-ku₅-re
e₂-ama{d}lamma
...
ur-saŋ a₂...
...
ur-saŋ {d}nin-urta a₂ mah
ur-saŋ {d}pa-bil-saŋ a₂ mah
ur-saŋ {d}nin-ŋir₂-su
a₂ mah šeŋ₃ ud-da-ni
nam-mu-un-ši-da₁₃-da₁₃-a-am₃
lugal-ŋu₁₀ iri{ki} lah₄ a-a-na
nam-ur-saŋ-ŋa₂-ni
ur-saŋ {d}nin-urta
iri{ki} lah₄ a-a-na
ur-saŋ {d}pa-bil-saŋ
iri lah₄ a-a-na
ur-saŋ {d}nin-ŋir₂-su
iri lah₄ a-a-na
nam-ur-saŋ-ŋa₂-ni
lugal-ŋu₁₀ kur-re
...ta <unk>
inim mu-e-da-gi₄
ur-saŋ {d}nin-urta
kur sig₁₀-ge₅ ak-a-gin₇
mu-e-da-peš₁₁-peš₁₁-e
lugal-ŋu₁₀ gaba a-ab-ba
aš-me-da na-dul
ud-ba ku₆-ze-en ha-ra-li-ta
en-na-tum₃ im-me-en
{na₄}gug {na₄}za-gin₃ kur me-luh-ha{ki}ta
en-na-tum₃ im-me-en
{na₄}du₈-ši-a kur mar-ha-ši{ki}ta
en-na-kam im-me-en
kug-babbar iri{ki} <unk> ta
en-na-kam...
urud an-na...
...
zabar
...
kug-babbar dilmun{ki}na-ta
en-na-tum₃ im-me-en
im-kalag-ga ka hur-saŋ-ŋa₂-ta
en-na-kam im-me-en
im-babbar-ra hur-saŋ dadag-ga-ta
en-na-kam im-me-en
...
e₂ ki-bal e za-e za-e e ŋe₂₆-e ŋe₂₆-e
e₂ ki-bal im-zu abzu-ba
me-na bi₂-ib-gi₄-gi₄
e₂ ki-bal gi-zu ŋiš-gi-ba
me-na bi₂-ib-gi₄-gi₄
e₂ ki-bal ŋiš-ur₃-zu tir-tir-ba
me-na bi₂-ib-gi₄-gi₄
lu₂-kur₂-ra bad₃-da...
giri₁₇ šu am₃-mi-in-ŋal₂
lugal-ŋu₁₀ ni₂ er₉ rib-ba-za
nu-uš-in-ga-zu-am₃
ur-saŋ {d}nin-urta ni₂ mah-a-za
nu-uš-in-ga-zu-am₃
ur-gu-la-gin₇ lu₂ gu₇-za
nu-uš-in-ga-zu-am₃
ušumgal-gin₇...
...
...maš₂ sila₄...
...
šir₃-nam-šub-ba
{d}nin-urta-kam

Cuneiform:
<SURFACE>
...
𒉺...
𒌨𒊕...
𒈹𒁉...
𒌨𒊕𒀭𒉺𒉈𒊕
𒄘𒍝𒈹𒁉𒅆𒂃
𒌨𒊕𒀭𒎏𒄈𒋢
𒄘𒍝𒈹𒁉𒅆𒂃
𒉆𒈗𒍪𒉺𒅆𒅎𒈨
𒉆𒈗𒍪
𒀭𒈾𒈬𒌧𒅅
𒆠𒀀𒈬𒌧𒅅
𒀭𒂗𒆠𒁕𒁈𒆬𒂵
𒍝𒂊𒊭𒈬𒌧𒉈𒆪𒂗
𒌨𒊕𒆳𒄢𒄢
𒌷𒆠𒁻
𒆠𒁄𒂠𒉈𒌌𒌌
𒌨𒊕𒀭𒎏𒅁
𒆳𒄢𒄢𒌷𒁻
𒌨𒊕𒀭𒉺𒉈𒊕
𒆳𒄢𒄢𒌷𒁻
𒌨𒊕𒀭𒎏𒄈𒋢
𒆳𒄢𒄢𒌷𒁻
𒆠𒁄𒂠𒉈𒌌𒌌
𒈗𒌓𒀭𒋫𒊏𒊏
𒂗𒃮𒊑𒉡𒌇𒈨𒂗
𒌨𒊕𒌷𒍝𒂦𒃲𒁉𒈨𒂗
𒈬𒈤𒍪𒃶𒅆𒊒𒉈
...
𒈬...𒃶𒅆𒊒𒉈
𒀲𒀴𒃡𒍪
𒌓𒅗...
𒄑𒊬𒄑𒈩𒂊𒁀𒆪𒁉𒌍
𒀭𒄊𒈗𒀲𒆤
𒄊𒍝𒅎𒈪𒅔𒋛
𒌨𒊕𒉎𒍪
𒆳𒊏𒊭𒈬𒌧𒊑
𒉆𒈤𒍪𒆳𒆳𒊑𒉈𒌋𒌆
𒌨𒊕𒀭𒎏𒅁
𒉎𒍪𒆳𒊏𒊭𒈬𒊑
𒌨𒊕𒀭𒉺𒉈𒊕
𒉎𒍪𒆳𒊏𒊭𒈬𒊑
𒌨𒊕𒀭𒎏𒄈𒋢
𒉎𒍪𒆳𒊏𒊭𒈬𒊑
𒉆𒈤𒍪𒆳𒆳𒊑𒉈𒌋𒌆
𒀲𒀴𒃡𒍪
𒌓𒅗𒅗𒅗𒂵
𒄑𒊬𒄑𒈩𒂊𒁀𒆪𒁉𒌍
𒀭𒄊𒈗𒀲𒆤
𒄊𒍝𒅎𒈪𒅔𒋛
𒁈𒂗𒆤𒆠𒅗𒂉𒉈𒅔𒃻
𒀀𒀀𒀭𒂗𒆤𒁕
𒍝𒂊𒊭𒈬𒌧𒁕𒆪𒂗
𒌉𒌨𒊕
𒀀𒀀𒀭𒂗𒆤𒇲𒈨𒂗
𒂍𒆳𒊏𒉈𒅔𒁺𒁉𒂗
𒁈𒆠𒉢𒁓𒆷𒆠𒅗
𒂉𒉈𒅔𒃻
𒆬𒂼𒀭𒀏𒅗𒂵𒈾𒀊
𒀭𒌓𒁶
𒀉𒁁𒄷𒈬𒊑𒅔𒁺
𒆠𒁺𒄷𒈬𒊏𒀭𒅆𒊒𒉈
𒋛𒈽𒍪𒀀𒉎𒉡𒌧𒋼
𒀉𒌫𒍝𒄘𒁕𒃶𒅎𒈪𒇲
𒎏𒈬𒇽𒈨𒄭𒄭𒂵𒆤
𒋼𒀕𒍝𒈽
𒄘...
...
...𒆗𒆗𒀀𒀀𒀭
𒀭𒎏𒄈𒋢...
𒅗𒈠𒉌𒈤𒀀𒀭
𒀭𒌓𒌧𒈠𒄰
𒁲𒃲𒅆𒊒𒁕𒂍𒂼𒀭𒆗
𒌨𒊕𒂍<unk>𒀀
𒆳𒆳𒊏𒌷𒆠𒁉𒆠𒀞𒅗
𒍝𒊏𒂍𒋧𒈬𒂍𒂼𒀭𒆗
𒀭𒎏𒅁𒂍<unk>𒀀
𒀭𒉺𒉈𒊕𒂍<unk>𒀀
𒀭𒎏𒄈𒋢𒂍<unk>𒀀
𒆳𒆳𒊏𒌷𒁉𒆠𒀞𒅗
𒍝𒊏𒂍𒋧𒈬𒂍𒂼𒀭𒆗
𒌁𒋤𒁺𒋤𒁺
𒃮𒁉𒁔𒁔𒊏
𒈗𒁕𒇲𒀀𒁉
𒀀𒀭𒁕𒅅𒆷𒈾𒉆𒂍𒂼𒀭𒆗
𒌁𒈣𒋢𒋤𒁺
𒆳𒊏𒋼𒀀𒊏
𒍑𒈬𒁕𒇲𒀀𒈾
𒇽𒁉𒂍𒀀𒀀𒈾
𒍑𒂊𒈪𒉌𒅔𒋻𒊑
𒂍𒂼𒀭𒆗
𒇽𒉽𒊏𒀀𒀀𒈾
𒍑𒈬𒁕𒀭𒇲𒀀𒈾
𒇽𒁉𒂍𒀀𒀀𒈾
𒍑𒂊𒈪𒉌𒅔𒋻𒊑
𒂍𒂼𒀭𒆗
...
𒌨𒊕𒀉...
...
𒌨𒊕𒀭𒎏𒅁𒀉𒈤
𒌨𒊕𒀭𒉺𒉈𒊕𒀉𒈤
𒌨𒊕𒀭𒎏𒄈𒋢
𒀉𒈤𒀀𒀭𒌓𒁕𒉌
𒉆𒈬𒌧𒅆𒋺𒋺𒀀𒀀𒀭
𒈗𒈬𒌷𒆠𒁻𒀀𒀀𒈾
𒉆𒌨𒊕𒂷𒉌
𒌨𒊕𒀭𒎏𒅁
𒌷𒆠𒁻𒀀𒀀𒈾
𒌨𒊕𒀭𒉺𒉈𒊕
𒌷𒁻𒀀𒀀𒈾
𒌨𒊕𒀭𒎏𒄈𒋢
𒌷𒁻𒀀𒀀𒈾
𒉆𒌨𒊕𒂷𒉌
𒈗𒈬𒆳𒊑
...𒋫<unk>
𒅗𒈬𒂊𒁕𒄄
𒌨𒊕𒀭𒎏𒅁
𒆳𒋧𒆠𒀝𒀀𒁶
𒈬𒂊𒁕𒄩𒄩𒂊
𒈗𒈬𒃮𒀀𒀊𒁀
𒀸𒈨𒁕𒈾𒌋𒌆
𒌓𒁀𒄩𒍣𒂗𒄩𒊏𒇷𒋫
𒂗𒈾𒉐𒅎𒈨𒂗
𒎎𒍝𒄢𒎎𒍝𒆳𒆳𒈨𒈛𒄩𒆠𒋫
𒂗𒈾𒉐𒅎𒈨𒂗
𒎎𒂃𒅆𒀀𒆳𒈥𒄩𒅆𒆠𒋫
𒂗𒈾𒄰𒅎𒈨𒂗
𒆬𒌓𒌷𒆠<unk>𒋫
𒂗𒈾𒄰...
𒍏𒀭𒈾...
...
𒌓𒅗𒁇
...
𒆬𒌓𒉌𒌇𒆠𒈾𒋫
𒂗𒈾𒉐𒅎𒈨𒂗
𒅎𒆗𒂵𒅗𒄯𒊕𒂷𒋫
𒂗𒈾𒄰𒅎𒈨𒂗
𒅎𒌓𒊏𒄯𒊕𒌓𒌓𒂵𒋫
𒂗𒈾𒄰𒅎𒈨𒂗
...
𒂍𒆠𒁄𒂊𒍝𒂊𒍝𒂊𒂊𒂷𒂊𒂷𒂊
𒂍𒆠𒁄𒅎𒍪𒍪𒀊𒁀
𒈨𒈾𒉈𒅁𒄄𒄄
𒂍𒆠𒁄𒄀𒍪𒄑𒄀𒁀
𒈨𒈾𒉈𒅁𒄄𒄄
𒂍𒆠𒁄𒄑𒃡𒍪𒌁𒌁𒁀
𒈨𒈾𒉈𒅁𒄄𒄄
𒇽𒉽𒊏𒂦𒁕...
𒅗𒋗𒀀𒀭𒈪𒅔𒅅
𒈗𒈬𒉎𒄊𒆗𒁀𒍝
𒉡𒍑𒅔𒂵𒍪𒀀𒀭
𒌨𒊕𒀭𒎏𒅁𒉎𒈤𒀀𒍝
𒉡𒍑𒅔𒂵𒍪𒀀𒀭
𒌨𒄖𒆷𒁶𒇽𒅥𒍝
𒉡𒍑𒅔𒂵𒍪𒀀𒀭
𒃲𒁔𒁶...
...
...𒈧𒃢...
...
𒂡𒉆𒊒𒁀
𒀭𒎏𒅁𒄰